তুলসীবাৰীঃ দাউদাউকৈ জ্বলি উঠিল একুৰা জুই৷ লগে লগে সকলোৰে মাজত সৃষ্টি হ'ল হাহাকাৰ পৰিস্থিতি৷ ৰঙিয়াৰ নিকটৱৰ্তী বাক্সা জিলাৰ অন্তৰ্গত দ্বাৰকুছিত শুকুৰবাৰে নিশা এক ভয়াবহ অগ্নিকাণ্ড সংঘটিত হয়৷ হঠাৎ জলি উঠা জুইকুৰাই লগে লগে এক সিস্তৰ অঞ্চল চানি ধৰে৷ অগ্নিকাণ্ডত কোনো লোক হতাহত হোৱা নাই যদিও দ্বাৰকুছি বজাৰৰ কেইবাখনো দোকান ভস্মীভূত হৈ লক্ষাধিক সম্পত্তিৰ ক্ষতিসাধন হয়৷ ঘটনাৰ প্ৰকৃত কাৰণ জানিব পৰা নাই যদিও চৰ্ট চাৰ্কিটৰ ফলতে ঘটনা সংঘটিত হোৱা বুলি বহুতেই অনুমান কৰিছে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
দ্বাৰকুছিত ভয়াবহ অগ্নিকাণ্ড